Արևմտյան Հռոմեական կայսրության անկումից հետո Իտալիան նվաճեցին Օստգոթերը[37], իսկ 6-րդ դարում վերանվաճեց Բյուզանդիայի կայսր Հուստինիանոսը: Նույն դարի վերջին Իտալիայի տարածք ներխուժեց մեկ այլ գերմանական ցեղ Լանգոբարդները, ինչի արդյունքում բյուզանդական վերահսկողությունը թերակղզում թուլացավ և վերջ դրվեց թերակղզու քաղաքական միությանը մյուս 1.300 տարիներին: Լանգոբարդական թագավորությունը միացվեց Կառլոս Մեծի Ֆրանկական թագավորությանը 8-րդ դարի վերջին: Ֆրանկները նաև օգնեցին հիմնադրել Պապական մարզերը կենտրոնական Իտալիայում: